2024 m. balandžio 24 d. Bendrojo Teismo sprendimas byloje Tsakiris / EUIPO – Coca-Cola 3E Ellados (Le Petit Déjeuner TSAKIRIS FAMILY)
(Byla T-303/23)1
(Europos Sąjungos prekių ženklas – Registracijos pripažinimo negaliojančia procedūra – Vaizdinis Europos Sąjungos prekių ženklas „Le Petit Déjeuner TSAKIRIS FAMILY“ – Ankstesnis nacionalinis vaizdinis prekių ženklas TSAKIRIS CHIPS – Kenkimas reputacijai – Naudojimas be tinkamos priežasties – Reglamento (EB) Nr. 207/2009 8 straipsnio 5 dalis ir 53 straipsnio 1 dalies a punktas (dabar – Reglamento (ES) 2017/1001 8 straipsnio 5 dalis ir 60 straipsnio 1 dalies a punktas) – SESV 81 straipsnis)
Proceso kalba: graikų
Šalys
Ieškovė: Tsakiris AE Paragogis & Emporias Trofimon (Salonikai, Graikija), atstovaujama advokato A. Papaspyropoulos
Atsakovė: Europos Sąjungos intelektinės nuosavybės tarnyba, atstovaujama E. Markakis
Kita procedūros EUIPO apeliacinėje taryboje šalis, įstojusi į bylą Bendrajame Teisme: Coca-Cola 3E Ellados AVEE (Maroússi, Graikija), atstovaujama advokatės E. Kyriakidi
Dalykas
SESV 263 straipsniu grindžiamu ieškiniu ieškovė prašo panaikinti 2023 m. kovo 16 d. Europos Sąjungos intelektinės nuosavybės tarnybos (EUIPO) pirmosios apeliacinės tarybos sprendimą (byla R 1012/2020-1).
Rezoliucinė dalis
Atmesti ieškinį.
Tsakiris AE Paragogis & Emporias Trofimon padengia savo ir Coca-Cola 3E Ellados AVEE bylinėjimosi išlaidas.
Europos Sąjungos intelektinės nuosavybės tarnyba (EUIPO) padengia savo bylinėjimosi išlaidas.
____________
1     OL C 286, 2023 8 14.